CELEX: 62004TA0407
Language: et
Date: 2008-10-15 00:00:00
Title: Kohtuasi T-407/04: Esimese Astme Kohtu 9. oktoobri 2008 . aasta otsus — Miguelez Herreras versus komisjon (Tühistamishagi — Kahju hüvitamise hagi — Avalik teenistus — Edutamine — Eelispunktide andmine)

6.12.2008   
            
            
               ET
            
            
               Euroopa Liidu Teataja
            
            
               C 313/26
            
         Esimese Astme Kohtu 9. oktoobri 2008. aasta otsus — Miguelez Herreras versus komisjon
   (Kohtuasi T-407/04) (1)
   
   (Tühistamishagi - Kahju hüvitamise hagi - Avalik teenistus - Edutamine - Eelispunktide andmine)
   (2008/C 313/45)
   Kohtumenetluse keel: prantsuse
   Pooled
   
      Hageja: Benedicta Miguelez Herreras (Brüssel, Belgia) (esindajad: advokaadid M. van der Woude ja V. Landes, hiljem M. van der Woude)
   
      Kostja: Euroopa Ühenduste Komisjon (esindajad: H. Tserepa-Lacombe ja V. Joris, hiljem V. Joris ja G. Berscheid, keda abistas advokaat D. Waelbroeck)
   Kohtuasja ese
   Nõue tühistada:
   
               —
            
            
               komisjoni õigustalituse peadirektori otsus anda hagejale 2003. aasta edutamise raames 2 peadirektoraadi eelispunkti, millest teavitati 2. juulil 2003 ja mida kinnitati ametisse nimetava asutuse 16. detsembril 2003 teatavaks tehtud otsusega;
            
         
               —
            
            
               järgmised otsused: ametisse nimetava asutuse otsus anda hagejale 2003. aasta edutamise raames kokku 23 punkti; 2003. aasta edutamise raames koostatud palgaastmel C2 olevate ametnike teeneteloetelu, mis avaldati 25. novembri 2003. aasta Haldusteatajas nr 71-2003; 2003. aasta edutamise raames palgaastmele C1 edutatud ametnike nimekiri, mis avaldati 3. detsembri 2003. aasta Haldusteatajas nr 76-2003; igal juhul otsus, millega hageja nime nendesse nimekirjadesse ei kantud;
            
         
               —
            
            
               vajaduse korral ametisse nimetava asutuse 17. juuni 2004. aasta otsus, millega jäeti rahuldamata hageja 24. veebruaril 2004 esitatud kaebus;
            
         
               —
            
            
               ametisse nimetava asutuse 17. aprilli 2007. aasta otsus, millega 2003. aasta edutamise raames ei antud hagejale ühtegi täiendavat eelispunkti;
            
         ja mille eesmärk on tunnistada kehtetuks kõik 2003. aasta edutamise raames tehtud otsused, mis on kõnesoleva hagi raames vaidlustatud ja mida ei ole 2007. aastal asendatud ning eelkõige 2003. aasta edutamise raames koostatud palgaastmel C2 olevate ametnike teeneteloetelu, mis avaldati 25. novembri 2003. aasta Haldusteatajas nr 71-2003 ja 2003. aasta edutamise raames palgaastmele C1 edutatud ametnike nimekiri, mis avaldati 3. detsembri 2003. aasta Haldusteatajas nr 76-2003 ning saada kahjuhüvitist 5 000 euro suuruses summas.
   Otsuse resolutiivosa
   
               1.
            
            
               Tühistada komisjoni otsused, millega hagejale anti kokku 23 edutamispunkti ja millega keelduti teda kandmast 2003. aasta edutamise raames palgaastmele C1 edutatud ametnike nimekirja.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kohtukulud välja komisjonilt.
            
         
      (1)  ELT C 300, 4.12.2004.